În mai puţin de două minute un hoţ din Bucureşti a furat două oglinzi retrovizoare ale unei maşini scumpe.

Momentul a fost înregistrat de camerele de supraveghere. În imagini vedem cum bărbatul iese din scara blocului, se uită puţin în jur şi se apropie de maşină.

Nu reuşeşte să demonteze din start oglinda de pe partea şoferului dar o fură pe cealaltă şi se întoarce după prima bucată. Totul s-a întâmplat foarte repede.

Acum poliţiştii sunt pe urmele hoţului, care este acuzat de furt calificat. Este o chestiune de timp până va fi prins, mai ales că oglinzile, care valorează aproximativ o mie de euro, sunt inscripţionate cu numărul maşinii.